OSNOVNA ŠKOLA STENJEVEC

ZAGREB, BOLNIČKA 92

KLASA: 602-01/15-01/12

URBROJ: 251-179-15-01

Dana, 14.01.2015.

 OSNOVNIM ŠKOLAMA GRADSKIH ČETVRTI:

 STENJEVEC

 PODSUSED-VRAPČE

 ČRNOMEREC

 n/r ravnatelja/ice

 n/r predsjednika/ice školskog povjerenstva

Predmet**: Općinska smotra LiDraNo 2015., druga obavijest**

* dostavlja se

Poštovani,

radi kratkoće roka od vaših prijava do održavanja smotre (od 19. do 21.01.), molimo da tablice koje smo vam proslijedili u našoj prvoj obavijesti 15.12.2014. popunite svim traženim podatcima, što ćete sigurno učiniti ako pozorno pročitate Upute koje smo vam također proslijedili i **dostavite nam svoje** **prijave obvezno u petak do 14 sati** kako bismo što prije mogli napraviti program za samu smotru, a vaše tablice s objedinjenim podatcima proslijediti školi domaćinu županijske razine na što nas obvezuje izuzetno kratki rok.

**Također molimo da nam literarne i novinarske radove s pripadajućim cd-ima dostavite osobnom** **dostavom** (domar, spremačica …), a ne poštom – **najkasnije** **u ponedjeljak do 14 sati** jer ih odmah trebamo predati članovima povjerenstava na čitanje.

Upućujemo vas na našu web stranicu na kojoj možete naći sve potrebno u svezi s LiDraNom, a tako će biti i dalje, do završetka općinske smotre.

Zahvaljujemo na razumijevanju i suradnji te iskazujemo veselje zbog susreta s voditeljima/icama i ravnateljima/icama na okruglim stolovima i na ručku 21.01. o čemu ćemo vas posebno obavijestiti.

S poštovanjem,

Ravnateljica

 Mirjana Knežević, prof.v.r.